198. ΝΟΜΟΣ υπ’ αριθ. 1857 της 31 Μαΐου/1 Ιουν. 1989 ΦΕΚ Α΄ 147 Προσαύξηση συντάξιμης υπηρεσίας δικαστικών υπαλλήλων και άλλες διατάξεις. Άρθρ.1.-1.(Προσθέτεται παρ. 8 στο άρθρ. 93 Π.Δ. 1041/1979, ΦΕΚ Α΄ 292, ανωτ. αριθ. 162). 2.Για την εφαρμογή των διατάξεων της προηγούμενης παραγράφου πρέπει να υποβληθεί σχετική αίτηση στην αρμόδια Διεύθυνση Συντάξεων του Γενικού Λογιστηρίου του Κράτους από τον ενδιαφερόμενο υπάλληλο και, σε περίπτωση θανάτου, από τα μέλη της οικογένειας του που έχουν δικαίωμα στη σύνταξη. Τα οικονομικά αποτελέσματα αρχίζουν σε κάθε περίπτωση από την ημερομηνία που ορίζουν οι οικείες διατάξεις σχετικά με την έναρξη καταβολής της σύνταξης. Άρθρ.2.-Ο χρόνος, κατά τον οποίο θα αυξηθεί η πραγματική συντάξιμη υπηρεσία των υπαλλήλων που αναφέρονται στο προηγούμενο άρθρο, μπορεί να χρησιμοποιηθεί από τους ενδιαφερομένους και στα ταμεία επικουρικής τους ασφάλισης και πρόνοιας, εφ’ όσον καταβάλλουν στα ταμεία αυτά τα ποσά των εισφορών που αναλογούν στον αναγνωριζόμενο χρόνο. Τα ποσά αυτά προκειμένου για ταμεία επικουρικής ασφάλισης καταβάλλονται σε ισόποσες άτοκες μηνιαίες δόσεις, ίσες με τον αριθμό των μηνών του χρόνου που αναγνωρίζεται. Ο ενδιαφερόμενος πάντως μπορεί, αν επιθυμεί, να καταβάλει αμέσως ολόκληρο το ποσό. Προκειμένου για ταμεία τα οποία χορηγούν εφάπαξ χρηματικές παροχές οι σχετικές εισφορές παρακρατούνται από το ποσό της χρηματικής παροχής που θα τους χορηγηθεί. Άρθρ.3.-1.(Αντικαθίσταται το άρθρ. 31 Νόμ. 1813/1988, ΦΕΚ Α΄ 243, κατωτ. σελ. 268,10). 2.(Αντικαθίσταται το τρίτο εδάφιο της παρ. 3 άρθρ. 8 του Ζ/1975 ψηφίσματος, ΦΕΚ Α΄ 23, τόμ. 1Α, σελ. 192,10). 3.Δικαιώματα σύνταξης που γεννώνται από τις διατάξεις των προηγούμενων παραγράφων ασκούνται ύστερα από αίτηση των ενδιαφερομένων, τα δε οικονομικά τους αποτελέσματα αρχίζουν από την πρώτη του μήνα κατά τον οποίο εκδίδεται η σχετική πράξη ή απόφαση. Άρθρ.4.-Η ισχύς του νόμου αυτού, όπου δεν ορίζεται διαφορετικά, αρχίζει από 15 Νοεμ. 1988. Σελ. 90,838 Τεύχος 1Α-10-1 Σελ. 128 29.Β.α.198 Πολιτικές και Στρατιωτικές Συντάξεις 